స్టెతస్కోప్
ఆ ఏడాదే లెనెక్ పారిస్‌లోని నెకెర్ ఆస్పత్రిలో ఉద్యోగాన్ని స్వీకరించాడు. తరువాతి కొన్నె నెలలపాటు అతను నవీన స్టెతస్కోప్‌కు పూర్వపు మోటురకాలతో ప్రయోగాలు చేశాడు. చివరకు అతను వాడిన స్టెతస్కోప్ యొక్క సమాచారాన్నీ, నిరూపణన్నీ ప్రమాణ పత్రాల ద్వారా ఆధారంగా చేసుకొని ఒక రాత ప్రతిని 1817 మార్చి 8న తయారుచేశాడు. అంగశ్రవణానికి సంబంధించి నమోదైన మొట్టమొదటి రాతప్రతి యిదే. లెనెక్ తన పరికరానికి "లె సినిండర్" అని పేరుపెట్టాడు. తరువాత స్నేహితులు, సహచరులు అతనికి నచ్చచెప్పాక దానికి "స్టెతస్కోప్" అని పేరును మార్చాడు. గ్రీకు భాషలో స్టెతస్కోప్ కు "నేను గుండెను చూస్తున్నాను" అని అర్ధము. లెనెక్ ఆ స్టెతస్కోప్‌ను వెంటనే వాడుకలో ప్రవేశపెట్టాడు. తన ఇంటిలో ఒక చిన్న కర్మాగారాన్ని నెలకొల్పి అతను కర్ర స్టెతస్కోపుల్ని తయారుచేయసాగాడు. రెండు కర్ర ముక్కల్తో అతని పరికరం తయారైంది. ఒక వైపు చెవిలో పెట్టుకోడానికీ, యింకొకవైపు శంకు ఆకారంతోనూ వుండేది. బోలుగా వుండే యిత్తడి స్తంభాకారపు గొట్టంగల మూడవ ముక్కను ఆ శంకులాంటి మిక్కలోకి వుంచి గుండె కొట్టుకోవడాన్ని వినడానికీ ఊపిరితిత్తుల్ని పరీక్షించేటప్పుడు అది తీసివేయడానికీ వాడబడింది.
కాథెటర్
1900ల ఆరంభంలో, వాల్ష్ అనే పేరు కల డబ్లిన్ దేశస్థుడు మరియు నార్మన్ గిబ్బన్ అనే పేరు కల ఒక స్కాట్ల్యాండ్ దేశ యూరాలజీ వైద్యుడు ఒక జట్టుగా ఏర్పడి ఈ రోజు వైద్యశాలలలో ఉపయోగిస్తున్న నిర్దేశిత ప్రమాణ కాథెటర్ ను సృష్టించారు. వారి ఇద్దరి సృష్టికర్తల పేరు మీద, దానిని గిబ్బన్-వాల్ష్ కాథెటర్ అని పిలుస్తున్నారు. ఇతర కాథెటర్ ల కన్నా గిబ్బన్ మరియు వాల్ష్ కాథెటర్ లకు ఉన్న అధిక ప్రయోజనములు వివరించబడ్డాయి. వాల్ష్ కాథెటర్ ప్రత్యేకంగా ప్రోస్టక్టమీ శస్త్రచికిత్స తరువాత మూత్రాశయంలో సూక్ష్మజీవులు వ్యాప్తి చెందకుండా మరియు గడ్డ కట్టకుండా మూత్రవిసర్జన జరుగుటకు ఉపయోగపడుతుంది. గిబ్బన్ కాథెటర్ అత్యవసర ప్రోస్టక్టమీ శస్త్రచికిత్స యొక్క అవసరాన్ని నిరోధిస్తుంది. మూత్రాశయ ఫిస్ట్యులా స్థితిలో కూడా ఇది బాగా ఉపయోగపడుతుంది. మూత్రాశయ పరిమాణమును పెంచుట మరియు గిబ్బన్ కాథెటర్ ను పంపుట వంటి సరళమైన ప్రక్రియ ఎక్కువగా ఫిస్ట్యులాని నిర్మూలించవచ్చు. ఈ కాథెటర్ ను మూత్రాశయం కుంచించుకు పోయినప్పుడు చికిత్సలో, మరియు ప్రోస్టేట్ కాన్సర్ వలన మూత్రమును పూర్తిగా విసర్జించలేక పోయినప్పుడు కూడా ఉపయోగిస్తారు.